Il-qorti ordnat kumpens ta’ €288,000 lill-qraba ta’ wie]ed mill-vittmi li kienu abbord ajruplan żgħir li ġġarraf fil-baħar f’Diċembru tal-1995. Philip Farrugia kien wieħed minn ħames passiġġieri li flimkien mal-bdot tal-ajruplan Piper Lance baqgħu qatt ma nstabu wara li l-ajruplan iġġarraf fil-baħar fi triqtu minn Djerba fit-Tuneżija lejn Malta. Il-qorti qalet li l-kumpaniji Sun Aviation Limited, Excelair Limited u l-werrieta tal-bdot Carmelo Bartolo, huma responsabbli ta’ dan l-inċident. Il-qorti kkonkludiet li Bartolo ħa d-deċiżjoni irresponsabbli li jtir lejn Malta, pass li wassal biex seħħet it-traġedja li ħarbtet il-ħajja ta’ sitt familji.